নওগাঁ-১৪ বর্ডার গার্ড ব্যাটালিয়নের অধিনায়ক লেঃ কর্নেল খিজির খান জানায়, বুধবার ভোর সাড়ে ৪টার দিকে সাপাহার উপজেলার কলমুডাঙ্গা সীমান্তের ২৪০ নম্বর মেইন পিলারের পাশ দিয়ে বেশ কয়েকজন বাংলাদেশী গরু ব্যবসায়ী ভারত থেকে গরু আনার সময় বিএসএফ সদস্যরা তাদেরকে ধরে ফেলে। অবৈধ অনুপ্রবেশের অভিযোগে ভারতের সনঘাট বিএসএফের একদল টহল দল উক্ত দুইজনকে ধরে নিয়ে যায়। তারা ওই দুইজনের নামে মামলা দিয়ে ভারতের মালদোহ জেলার বামনগোলা থানায় সোপর্দ করবে বলে তারা জানায়। ধরে নিয়ে যাওয়া যুবকদের ফেরত আনার জন্য পতাকা বৈঠকের আহবান জানিয়ে তাদেরকে চিঠি দেওয়া হয়েছে।